आरएसएस का सरहिंद बस स्टैंड पर धरना
भास्कर संवाददाता| फतेहगढ़ साहिब
केरलमें राष्ट्रीय स्वयं सेवक संघ के वर्कर्स की हत्या और उन पर हो रहे हमलों के विरोध में राष्ट्रीय स्वयं सेवक संघ की जिला इकाई ने सरहिंद बस स्टैंड पर धरना दिया। इसके बाद स्वयं सेवकों ने फतेहगढ़ साहिब में रोष मार्च निकाला और डीसी कमलदीप सिंह संघा को मांगपत्र दिया।
इससे पहले रोपड़ बस स्टैंड सरहिंद में आरएसएस के सीनियर नेताओं ने कहा कि 18 जनवरी को केरल में स्वयं सेवक संतोष कुमार की हत्या कर दी गई थी। संघ वर्कर्स पर जानलेवा हमले केरल में आम हो चुके हैं। ये मानवता और लोकतंत्र के लिए घातक है।आरएसएस नेताओं का आरोप है कि जब से केरल में माक्र्सवादी कम्युनिस्ट पार्टी की सरकार आई है, तब से राष्ट्रीय विचार धारा से जुड़े लोगों पर लगातार हमले हो रहे हैं। इस मौके पर आरएसएस के जिला संचालक जगदीश वर्मा, भाजपा जिला अध्यक्ष प्रदीप गर्ग, लाल चंद जिंदल, विजय कुमार, गौरव बंसल, राजीव कुमार, अशोक कुमार, नरेन्द्र प्रिंस, विनय गुप्ता, गौतम ठाकुर और अन्य मौजूद थे।
डीसी कमलदीप सिंह संघा को मांगपत्र देते आरएसएस वर्कर्स।
bho_Deva bho_Deva hin_Deva hin_Deva hin_Deva